text: बांग्लादेश की पीएम ने भारत को सुझाव दिया कि वह बांग्लादेश समेत अपने सभी पड़ोसियों के साथ अच्छे संबंध रखे ताकि क्षेत्र का आगे भी विकास हो सके और हम दुनिया को दिखा सकें कि हम सब मिलकर काम करते हैं। उन्होंने कहा कि भारत, चीन, जापान यहां तक कि पश्चिम एशियाई देश भी सहयोग के लिए बांग्लादेश आ रहे हैं। जिसे लेकर भारत को चिंता करने की जरूरत नहीं है। बता दें कि चीन बांग्लादेश को कम ब्याज दर पर नौ अरब डॉलर का ऋण देने की योजना बना रहा है जिससे वहां की छह रेल परियोजनाओं का विकास किया जा सके। साथ ही बांग्लादेश के साथ सैन्य संबंध विकसित करने की भी इच्छा जता रहा है।